# **DECIZIA ETAPEI DE ÎNCADRARE**

## Nr. număr din 05.02.2015

Ca urmare a solicitării de emitere a acordului de mediu adresate de **Iriciu Tiberiu-Lucian**, cu sediul în com. Şcheia, sat Şcheia, cu punctul de lucru Lucrari aparare impotriva inundatiilor in zona investitiei Construire restaurant cu terasa, cu adresa AdresăPunctLucru, înregistrată la APM Suceava cu nr. 231/13.01.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 30.01.2015, că proiectul **Lucrări de apărare împotriva inundaţiilor pe malul stâng al râului Şcheia în zona investiţiei *Construire restaurant cu terasă, pavilioane de grădină, împrejmuire*** propus a fi amplasat în com. Şcheia, sat Şcheia, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. f;

 b) Lucrările proiectate constau în:

- Lucrarea de apărareproiectată va fi realizată pe malul stâng ale râului Șcheia, în dreptul investiției „Construire restaurant cu terasă, pavilioane de grădină, împrejmuire” aparținând de Iriciuc Tiberiu Lucian și Iriciuc Monica, Iriciuc Sergiu și Mihaela Ioan, loc. Șcheia, com. Șcheia, jud. Suceava.

- Pe latura sud - estică a incintei, spre râul Șcheia (pe malul stâng al râului Șcheia), pe o lungime L = 125 m, se vor realiza lucrări de apărare împotriva inundațiilor, realizate cu zid din beton armat cu grosimea 0,3 m, cu H = 1,70 m (exceptând fundația), respectiv o înălțime totală de 2,9 m, pe o lungime L = 125 m.

- De-a lungul zidului se vor monta 2 barbacane din PVC Ø 110 mm, cu clapet de sens.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

1. - la finalizarea lucrărilor toate suprafeţele de teren afectate vor fi readuse la starea iniţială, iar secţiunea de scurgere a albiei râului va fi curăţată de eventuale materiale care împiedică scurgerea normal a apei;

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

 **Ing. Vasile Oşean**

 **Şef serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**